Държавен вестник, бр. 68, 2015 г., стр. 37

БРОЙ  68	
Д Ъ Р Ж А В Е Н  В Е С Т Н И К 	
СТР.  37  
ПРИЛОЖЕНИЕ VI
ВЗЕМАНЕ НА РЕШЕНИЕ ОТНОСНО РАЗ­
ПОЛАГАНЕТО НА ОПАСНИ ДЕЙНОСТИ ПО 
СМИСЪЛА НА ЧЛЕН 7
Въпроси, които следва да бъдат разгледани по 
смисъла на член 7:
1. Резултатите от анализа и оценката на 
риска, включително оценката по смисъла на 
Приложение V на физическите характеристики 
на района, в който се планира извършването 
на дейности с опасни вещества;
2. Резултатите от проведените консултации 
и процесът на участие на обществеността;
3. Анализ на повишаването или намаляване­
то на риска, породен от строителна дейност на 
територията на засегнатата страна в резултат 
на съществуваща дейност с опасни вещества на 
територията на страната по произход;
4. Оценка на рисковете за околната среда, 
включително на трансграничните въздействия;
5. Оценка на новите дейности с опасни 
вещества, които биха могли да представляват 
източник на риск;
6. Разглеждане на разполагането на нови и 
съществени изменения на съществуващи дей­
ности с опасни вещества на безопасно разстоя­
ние от съществуващите населени места, както 
и създаване на предпазни отстояния около 
мястото, на което се извършват дейностите с 
опасни вещества. В такива райони промените, 
които е възможно да доведат до увеличаване 
на риска за населението или на неблагоприят­
ните последствия, следва да бъдат задълбочено 
проучени.
ПРИЛОЖЕНИЕ VII
МЕРКИ ЗА АВАРИЙНО ПЛАНИРАНЕ ПО 
СМИСЪЛА НА ЧЛЕН 8
1. Всички аварийни планове както във, така 
и извън обекта следва да бъдат координирани 
с цел гарантиране на предприемането на все­
странни и ефективни мерки за реагиране при 
промишлени аварии.
2. Аварийните планове следва да включват 
действията, необходими за локализиране на 
разпространението на промишлени аварии, 
предотвратяване и минимизиране на транс-
граничните въздействия. Те следва да включ­
ват разпоредби относно информирането на 
населението и когато това е целесъобразно, 
мерки за евакуация, както и други предпазни 
или спасителни мероприятия за опазване на 
човешкото здраве.
3. Плановете за аварийни ситуации следва 
да предоставят на персонала на обекта, на 
хората, които може да бъдат засегнати, и на 
органите, провеждащи аварийно-спасителни 
мероприятия, подробности относно подходя­
щите технически и организационни мерки за 
реагиране при промишлена авария, която е 
възможно да има трансгранични въздействия, 
и за предотвратяване и минимизиране на въз­
действията върху хората и околната среда както 
на обекта, така и извън него.
4. Примерни въпроси, които биха могли 
да бъдат обхванати от вътрешните планове за 
аварийни ситуации:
(а) Организационни функции и отговорно­
сти на персонала на обекта при възникване на 
аварийни ситуации;
(б) Описание на действията, които следва 
да бъдат предприети в случай на промишлена 
авария или на сериозна заплаха от възникване 
на такава с цел контролиране на условията или 
събитията, или информация къде може да бъде 
намерено такова описание;
(в) Описание на наличното оборудване и 
ресурси;
(г) Системи за ранно предупреждение на 
публичните органи, отговорни за провеждането 
на аварийно-спасителни работи извън обек­
та, за възникването на промишлени аварии, 
включително вида на информацията, която 
следва да бъде включена при първоначалното 
предупреждение, и разпоредби за предоставяне 
на по-подробна информация, когато тя стане 
налична;
(д) Организиране на обучение на персонала 
във връзка със задълженията, които се очаква 
да бъдат изпълнени от него.
5. Примерни въпроси, които биха могли 
да бъдат обхванати в плановете за аварийни 
ситуации извън обекта:
(а) Организационни функции и отговорности 
при възникване на аварийни ситуации, включи­
телно начините на интегриране с вътрешните 
планове на обекта;
(б) Методи и процедури, които персоналът за 
спешна и медицинска помощ трябва да следва;
(в) Методи за бързо определяне на засег­
натия район;
(г) Разпоредби, гарантиращи, че засегнатите 
или потенциално засегнатите страни ще бъдат 
незабавно уведомени за промишлената авария 
и че след възникване на аварията връзката ще 
бъде поддържана;
(д) Определяне на ресурсите, необходими 
за прилагане на плана и разпоредбите, оси­
гуряващи координация при извършването на 
аварийно-спасителни действия;
(е) Разпоредби относно предоставянето на 
информация на обществеността, включително, 
когато това е целесъобразно, разпоредби за 
допълване и повтаряне на информацията, пре­
доставена на обществеността по реда на член 9;
(ж) Разпоредби за обучение и тренировка.
6. Аварийните планове може да включват 
мерки за: третиране; събиране; почистване; 
съхраняване; отстраняване и безопасно обез­
вреждане на опасни вещества и замърсен ма­
териал, както и за възстановителни дейности.
ПРИЛОЖЕНИЕ VIII
ИНФОРМИРАНЕ НА ОБЩЕСТВЕНОСТТА 
ПО СМИСЪЛА НА ЧЛЕН 9
1. Името на дружеството, адресът, на който 
се извършват дейностите с опасни вещества, и